               EURÓPAI BIZOTTSÁG
            Brüsszel, 2017.2.2.
            COM(2017) 51 final
            2017/0016(NLE)
            Javaslat
            A TANÁCS HATÁROZATA
            az ózonréteget lebontó anyagokról szóló montreali jegyzőkönyv módosítására vonatkozóan Kigaliban létrejött megállapodás megkötéséről

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az Európai Unió működéséről szóló szerződés (a továbbiakban: EUMSZ) 218. cikkének (6) bekezdése alapján elfogadandó tanácsi határozatra irányuló javaslat célja az ózonréteget lebontó anyagokról szóló montreali jegyzőkönyv kigali módosításának az Európai Unió nevében történő megkötése. Az Európai Unió jóváhagyta a sztratoszferikus ózonréteg védelméről szóló bécsi egyezményt, a Montreali Jegyzőkönyvet és a jegyzőkönyv előző négy módosítását
                     1
                  .

                  A Montreali Jegyzőkönyv részes feleinek a ruandai Kigaliban 2016. október 10 és 15 között rendezett 28. ülésén elfogadták a módosítás szövegét, amellyel a Montreali Jegyzőkönyvben foglalt intézkedéseket kiegészítik a fluorozott szénhidrogének (HFC-k) felhasználásának és termelésének fokozatos csökkentésével, e vegyi anyagok éghajlatváltozáshoz való hozzájárulásának csökkentése érdekében. Ezek az üvegházhatású gázok nem ózonlebontók, és elsősorban a Montreali Jegyzőkönyv értelmében a forgalomból kivont ózonlebontó vegyi anyagok helyettesítése érdekében vezették be alkalmazásukat.

                  A kigali módosítás 2019. január 1-jén lép hatályba, amennyiben addigra legalább húsz részes fél letétbe helyezi a megerősítő okiratát. Ugyanakkor kívánatos a módosítás korábbi jóváhagyása, egyrészt mivel ezáltal hangsúlyozható az Európai Uniónak a módosítás melletti elköteleződése, a fejlődő országok pedig ösztönözhetők a korai fellépésre, másrészt, mivel más főbb részes feleknek is szándékában áll annak mihamarabbi megerősítése.

               •Összhang a szabályozási terület jelenlegi rendelkezéseivel

               A fluortartalmú üvegházhatású gázokról szóló 517/2014/EU rendelet 2014. évi elfogadásával az Európai Unió már előre rendelkezett a HFC-k Montreali Jegyzőkönyv értelmében most elfogadott fokozatos csökkentéséről, a háztartási felhasználás tekintetében. Az EU szintjén a fokozatos csökkentés 2015-ben elkezdődött a befagyasztással, amit a csökkentés 2016-os első fokozata követett. Az érvényben lévő végrehajtási mechanizmusok egészen 2030-ig biztosítják az Európai Unióra a Montreali Jegyzőkönyv értelmében háruló kötelezettségek teljesítését, amikor is a jelenlegi rendelet értelmében sor kerül a csökkentés utolsó fokozatára. A 2030 utáni csökkentési ütemtervet az 517/2014/EU rendelet 21. cikkének (2) bekezdése értelmében 2022-ben kezdődő felülvizsgálat alapján kell meghatározni.

               •Összhang az Unió egyéb szakpolitikáival

                  A 2030-ig tartó időszakra vonatkozó éghajlat- és energiapolitikai keret azt az egész gazdaságra kiterjedő, ambiciózus belső célt tűzte ki, hogy 2030-ig legalább 40 %-kal csökkenjen az üvegházhatásúgáz-kibocsátás, valamint megújuló energiafelhasználási és energiahatékonysági célokat is kitűzött. A 2030-ig tartó időszakra vonatkozó éghajlat- és energiapolitikai keret megvalósítása prioritást jelent a párizsi megállapodás utóéletében. Mivel megállapítást nyert, hogy a kigali módosítás értelmében a HFC helyettesítésére alkalmazott minden más technológia legalább annyira energiahatékony, mint a helyettesített technológia, a tervezett fokozatos HFC-csökkentés összhangban áll az energiapolitikával. Ezenfelül a hűtő- és légkondicionáló rendszerek áttervezése, amelyre a hűtőközegek szükséges helyettesítése sarkallja a gyártókat, jelentős javulást eredményez majd az energiahatékonyság tekintetében, így hozzájárul a célkitűzések eléréséhez.

               2.JOGALAP, SZUBSZIDIARITÁS ÉS ARÁNYOSSÁG

                  A javaslat jogalapja az EUMSZ 192. cikkének (1) bekezdése és 218. cikkének (6) bekezdése. Az EUMSZ 218. cikke rendelkezik az Európai Unió és a harmadik országok, illetve nemzetközi szervezetek közötti megállapodások tárgyalásának és megkötésének menetéről. A cikk (6) bekezdése szerint a Bizottság mint főtárgyaló javaslata alapján a Tanács határozatban adhat felhatalmazást egy megállapodás Európai Unió nevében történő megkötésére.

                  Az EUMSZ 191. cikke és 192. cikkének (1) bekezdése értelmében az Európai Uniónak többek között a következő célkitűzések eléréséhez kell hozzájárulnia: a környezet minőségének megőrzése, védelme és javítása, a regionális vagy világméretű környezeti problémák leküzdésére és különösen az éghajlatváltozás elleni küzdelemre irányuló intézkedések ösztönzése nemzetközi szinten.

                  A HFC-k tervezett fokozatos csökkentését az 517/2014/EU rendelet hajtja végre, amelynek felülvizsgálatát egy későbbi szakaszban kell majd elvégezni a kigali módosításnak 2030 után való megfelelés biztosítása érdekében. Ez csak uniós szintű jogalkotással valósítható meg. 2030-ig, vagyis addig az utolsó évig, amelyre vonatkozóan a rendelet meghatározza a csökkentést, a fokozatos csökkentés ütemezése szigorúbb, mint a Montreali Jegyzőkönyvben előírt leendő intézkedéseké. Teljes hatásvizsgálatra került sor. Ebben a szakaszban a rendelet egyetlen olyan rendelkezése sem változik, amely érinthetné a vállalatokat.

               2017/0016 (NLE)

               Javaslat

               A TANÁCS HATÁROZATA

               az ózonréteget lebontó anyagokról szóló montreali jegyzőkönyv módosítására vonatkozóan Kigaliban létrejött megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben annak 218. cikke (6) bekezdésének a) pontjával,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)Az ózonréteget lebontó anyagokról szóló Montreali Jegyzőkönyv
                  2
                (a továbbiakban: Montreali Jegyzőkönyv) részes feleinek a ruandai Kigaliban 2016. október 10 és 15 között rendezett 28. ülésén elfogadták a jegyzőkönyv módosításának szövegét (a továbbiakban: kigali módosítás), amely a Montreali Jegyzőkönyvben foglalt intézkedéseket kiegészíti a fluorozott szénhidrogének felhasználásának és termelésének fokozatos csökkentésével.

               (2)A fluorozott szénhidrogének felhasználásának és termelésének fokozatos csökkentése szükséges ahhoz, hogy csökkenjen e vegyi anyagok éghajlatváltozáshoz való hozzájárulása, és ahhoz, hogy különösen a fejlődő országokban meg lehessen előzni azok korlátlan bevezetését.

               (3)A kigali módosítás szükséges hozzájárulás a Párizsi Megállapodás azon célkitűzésének a megvalósításához, hogy az iparosodás előtti szinthez viszonyított globális hőmérséklet-emelkedést jóval 2 °C fok alatt kell tartani, és törekedni kell arra, hogy az iparosodás előtti szinthez viszonyított globális hőmérséklet-emelkedés 1,5 °C fokra korlátozódjon.

               (4)A kigali módosítást az Unió nevében jóvá kell hagyni,

               ELFOGADTA EZT A HATÁROZATOT:

               1. cikk

               Az ózonréteget lebontó anyagokról szóló Montreali Jegyzőkönyv kigaliban 2016. október 15-én elfogadott módosítását a Tanács az Unió nevében jóváhagyja.

               A módosítás szövege e határozat mellékletét képezi.

               2. cikk

               A Tanács elnöke kijelöli az(oka)t a személy(eke)t, aki(k) jogosult(ak), a jóváhagyási okiratot a sztratoszferikus ózonréteg védelméről szóló bécsi egyezmény
                  3
                13. cikkének (1) bekezdése és 20. cikke értelmében az Unió nevében letétbe helyezni az Egyesült Nemzetek főtitkáránál annak kifejezésére, hogy az Unió a megállapodást magára nézve jogilag kötelező erejűnek ismeri el.

               3. cikk

               Ez a határozat az elfogadását követő napon lép hatályba.

               Kelt Brüsszelben, -án/-én.

                     a Tanács részéről

                     elnök

                     (1)
                  91/690/EGK: A Tanács határozata (1991. december 12.) az ózonréteget lebontó anyagokról szóló montreali jegyzőkönyv 1990 júniusában, Londonban a jegyzőkönyvhöz csatlakozott felek által elfogadott módosításának elfogadásáról, HL L 377., 1991.12.31., 28. o.;94/68/EK: A Tanács határozata (1993. december 2.) az ózonréteget lebontó anyagokról szóló montreali jegyzőkönyv módosításának elfogadásáról, HL L 33., 1994.2.7., 1. o.;2000/646/EK: A Tanács határozata (2000. október 17.) az ózonréteget lebontó anyagokról szóló montreali jegyzőkönyv módosításának elfogadásáról, HL L 272., 2000.10.25., 26. o.;2002/215/EK: A Tanács határozata (2002. március 4.) az ózonréteget lebontó anyagokról szóló montreali jegyzőkönyv negyedik módosításának elfogadásáról, HL L 72., 2002.3.14., 18. o.;

                     (2)
                  HL L 297., 1988.10.31., 21. o.

                     (3)
                  HL L 297., 1988.10.31., 8. o.

    ---documentbreak---

               EURÓPAI BIZOTTSÁG
            Brüsszel, 2017.2.2.
            COM(2017) 51 final
            MELLÉKLET
            a következőhöz:
            A TANÁCS HATÁROZATA
            az ózonréteget lebontó anyagokról szóló montreali jegyzőkönyv módosítására vonatkozóan Kigaliban létrejött megállapodás megkötéséről

               XXVIII/1 határozat: A Montreali Jegyzőkönyv további módosítása

               K1610214K1610214141116141116A Montreali Jegyzőkönyvnek a felek huszonnyolcadik üléséről szóló jelentés I. mellékletében rögzített módosításának a sztratoszferikus ózonréteg védelméről szóló bécsi egyezmény 9. cikke (4) bekezdésében meghatározott eljárás szerinti elfogadásáról;

               Az ózonréteget lebontó anyagokról szóló Montreali Jegyzőkönyv módosítása

               I. cikk: Módosítás

               Az 1. cikk (4) bekezdése

               A jegyzőkönyv 1. cikkének (4) bekezdésében az

               „a C. vagy az E. mellékletben” szöveg helyébe a következő szöveg lép:

               „a C., az E. vagy az F. mellékletében”.

               A 2. cikk (5) bekezdése

               A jegyzőkönyv 2. cikkének (5) bekezdésében az

               „és 2H. cikk” szöveg helyébe a következő szöveg lép:

               „2H. és 2J. cikk”.

               A 2. cikk (8) bekezdésének a) pontja, (9) bekezdésének a) pontja és (11) bekezdése

               A jegyzőkönyv 2. cikke (8) bekezdésének a) pontjában, valamint (11) bekezdésében a

               „2A–2I. cikk”szöveg helyébe a következő szöveg lép:

               „2A–2J. cikk”.

               A jegyzőkönyv a 2. cikke (8) bekezdésének a) pontja végén a következő szöveggel egészül ki:

               „Minden ilyen megállapodás hatálya kiterjeszthető oly módon, hogy magába foglalja a 2J. cikk értelmében a felhasználást vagy termelést, feltéve hogy az érintett felek összes felhasználásának vagy termelésének kombinált számított szintje nem lépi túl a 2J. cikk értelmében előírt szinteket.”

               A jegyzőkönyv 2. cikke (9) bekezdése a) pontjának i. alpontjában

               a „kiigazításra;”

               szó után az

               „és” szót el kell hagyni.

               A 2. cikk (9) bekezdése a) pontjának ii. alpont számozása az a) pont iii. alpontjára változik.

               A jegyzőkönyv a 2. cikke (9) bekezdése a) pontjának i. alpontja után a következő ii. alponttal egészül ki:

               „szükség van-e az A., a C. és az F. mellékletben az I. csoportban megállapított globális felmelegedési potenciálok kiigazítására, és ha igen, akkor milyen kiigazításra; és”

               A 2J. cikk

               A jegyzőkönyv a 2I. cikk után az alábbi cikkel egészül ki:

               „2J. cikk: Fluorozott szénhidrogének

               1.A részes felek biztosítják, hogy a 2019. január 1-jén kezdődő tizenkét hónapos időszakra vonatkozóan, valamint az azt követő minden egyes tizenkét hónapos időszakban az F. mellékletben szereplő szabályozott anyagok felhasználásának szén-dioxid-egyenértékben kifejezett, számított szintje nem haladja meg az F. mellékletben szereplő szabályozott anyagok felhasználásának 2011-re, 2012-re és 2013-ra vonatkozóan számított szintje éves átlagának az alábbi a)–e) alpontban az adott évekre meghatározott százaléka és a C. melléklet I. csoportjában a 2F. cikk (1) bekezdése értelmében szereplő szabályozott anyagok felhasználása szén-dioxid egyenértékben kifejezett számított szintjének
                   15 %-a összege által meghatározott szintet.

               (a)2019 és 2023 között: 90 százalék

               (b)2024 és 2028 között: 60 százalék

               (c)2029 és 2033 között: 30 százalék

               (d)2034 és 2035 között: 20 százalék

               (e)2036-ban és azután: 15 százalék

               2.E cikk (1) bekezdésének sérelme nélkül a részes felek határozhatnak úgy, hogy valamely részes félnek biztosítania kell, hogy a 2020. január 1-jén kezdődő tizenkét hónapos időszakra vonatkozóan, valamint az azt követő minden egyes tizenkét hónapos időszakban az F. mellékletben szereplő szabályozott anyagok felhasználásának szén-dioxid-egyenértékben kifejezett, számított szintje ne haladja meg az F. mellékletben szereplő szabályozott anyagok felhasználásának 2011-re, 2012-re és 2013-ra vonatkozóan számított szintje éves átlagának az alábbi a)–e) alpontban az adott évekre meghatározott százaléka és a C. melléklet I. csoportjában a 2F. cikk (1) bekezdése értelmében szereplő szabályozott anyagok felhasználása szén-dioxid egyenértékben kifejezett számított szintjének 25 %-a összege által meghatározott szintet.

               (a)2020 és 2024 között: 95 százalék

               (b)2025 és 2028 között: 65 százalék

               (c)2029 és 2033 között: 30 százalék

               (d)2034 és 2035 között: 20 százalék

               (e)2036-ban és azután: 15 százalék

               3.Az F. mellékletben szereplő szabályozott anyagokat gyártó valamennyi részes fél biztosítja, hogy a 2019. január 1-jén kezdődő tizenkét hónapos időszakra vonatkozóan, valamint az azt követő minden egyes tizenkét hónapos időszakban az F. mellékletben szereplő szabályozott anyagok termelésének szén-dioxid-egyenértékben kifejezett, számított szintje ne haladja meg az F. mellékletben szereplő szabályozott anyagok termelésének 2011-re, 2012-re és 2013-ra vonatkozóan számított szintje éves átlagának az alábbi a)–e) alpontban az adott évekre meghatározott százaléka és a C. melléklet I. csoportjában a 2F. cikk (2) bekezdése értelmében szereplő szabályozott anyagok termelése szén-dioxid egyenértékben kifejezett számított szintjének 15 %-a összege által meghatározott szintet.

               (a)2019 és 2023 között: 90 százalék

               (b)2024 és 2028 között: 60 százalék

               (c)2029 és 2033 között: 30 százalék

               (d)2034 és 2035 között: 20 százalék

               (e)2036-ban és azután: 15 százalék

               4.E cikk (3) bekezdésének sérelme nélkül a részes felek határozhatnak úgy, hogy az F. mellékletben szereplő szabályozott anyagokat gyártó valamely részes félnek biztosítania kell, hogy a 2020. január 1-jén kezdődő tizenkét hónapos időszakra vonatkozóan, valamint az azt követő minden egyes tizenkét hónapos időszakban az F. mellékletben szereplő szabályozott anyagok termelésének szén-dioxid-egyenértékben kifejezett, számított szintje ne haladja meg az F. mellékletben szereplő szabályozott anyagok termelésének 2011-re, 2012-re és 2013-ra vonatkozóan számított szintje éves átlagának az alábbi a)–e) alpontban az adott évekre meghatározott százaléka és a C. melléklet I. csoportjában a 2F. cikk (2) bekezdése értelmében szereplő szabályozott anyagok termelése szén-dioxid egyenértékben kifejezett számított szintjének 25 %-a összege által meghatározott szintet.

               (a)2020 és 2024 között: 95 százalék

               (b)2025 és 2028 között: 65 százalék

               (c)2029 és 2033 között: 30 százalék

               (d)2034 és 2035 között: 20 százalék

               (e)2036-ban és azután: 15 százalék

               5.E cikk (1)–(4) bekezdése olyan mértékben alkalmazandó, amilyen mértékben a részes felek az általuk mentességet élvező felhasználásnak elfogadott felhasználások kielégítéséhez szükséges termelés vagy felhasználás szintjének megengedéséről határoznak.

               6.A C. melléklet I. csoportjába vagy az F. mellékletbe tartozó anyagokat előállító valamennyi részes fél biztosítja, hogy a 2020. január 1-jén kezdődő tizenkét hónapos időszakra vonatkozóan, valamint az azt követő minden egyes tizenkét hónapos időszakban a C. melléklet I. csoportjában vagy az F. mellékletben szereplő anyagokat gyártó valamennyi gyártóüzemben keletkező, az F. melléklet II. csoportjába tartozó anyagok kibocsátott mennyiségét ugyanazon tizenkét hónapos időszak folyamán a részes felek által jóváhagyott technológiák felhasználásával a lehető legteljesebb mértékben megsemmisítik.

               7.A részes felek biztosítják, hogy a C. melléklet I. csoportjába vagy az F. mellékletbe tartozó anyagokat gyártó valamennyi üzemben keletkező, az F. melléklet II. csoportjába tartozó anyagok megsemmisítésére csak a részes felek által jóváhagyott technológiák felhasználásával kerül sor.

               A 3. cikk

               A jegyzőkönyv 3. cikkének a bevezető része helyébe a következő szöveg lép:

               „1) A 2., a 2A–2J. és az 5. cikk céljaira minden részes fél a következők szerint határozza meg az A., a B., a C., az E. és az F. melléklet minden csoportjában szereplő anyagokra a saját számított szintjét:”

               A jegyzőkönyv (3) cikke a) pontjának i. alpontjának végén a pontosvessző helyébe a következő szöveg lép:

               „ha a (2) bekezdés nem rendelkezik másként;”

               A jegyzőkönyv a 3. cikk végén a következő szöveggel egészül ki:

               „; és

               d) a C. melléklet I. csoportjában vagy az F. mellékletben szereplő anyagokat gyártó valamennyi üzemben keletkező, az F. melléklet II. csoportjába tartozó anyagok kibocsátott mennyiségét, egyebek között a berendezések szivárgása, a szellőzőcsatornák és a megsemmisítő eszközök révén kibocsátott mennyiségeket, de kizárva ebből a felhasználás, megsemmisítés vagy tárolás céljából felfogott mennyiséget.

               2. A 2J. cikk, a 2. cikk (5a) bekezdése és a 3. cikk (1) bekezdésének d) pontja céljaira az F. mellékletben és a C. melléklet I. csoportjában szereplő anyagokra vonatkozóan a termelés, felhasználás, behozatal, kivitel és kibocsátás szén-dioxid-egyenértékben kifejezett szintjének számításához minden részes fél az adott anyagra vonatkozóan az A. melléklet I. csoportjában, a C. mellékletben és az F. mellékletben meghatározott globális felmelegedési potenciált használja.

               A 4. cikk (1f) bekezdése

               A jegyzőkönyv 4. cikke az (1e) bekezdés után az alábbi bekezdéssel egészül ki:

               „(1f) E bekezdés hatálybalépésének napjától valamennyi részes fél megtiltja az F. mellékletben szereplő szabályozott anyagok bármely olyan államból való behozatalát, amely e jegyzőkönyvnek nem részes fele.”

               A 4. cikk (2f) bekezdése

               A jegyzőkönyv 4. cikke a (2e) bekezdés után az alábbi bekezdéssel egészül ki:

               „(2f) E bekezdés hatálybalépésének napjától valamennyi részes fél megtiltja az F. mellékletben szereplő szabályozott anyagok bármely olyan államba való kivitelét, amely e jegyzőkönyvnek nem részes fele.”

               A 4. cikk (5), (6) és (7) bekezdése

               A jegyzőkönyv 4. cikkének (5), (6) és (7) bekezdésében az

               „A., a B., a C. és az E. mellékletben” szöveg helyébe a következő szöveg lép:

               „A., a B., a C., az E. és az F. mellékletben”

               A 4. cikk (8) bekezdése

               A jegyzőkönyv 4. cikkének (8) bekezdésében a

               „2A–2I. cikk”szöveg helyébe a következő szöveg lép:

               „2A–2J. cikk”.

               A 4B. cikk

               A jegyzőkönyv 4B. cikke a (2) bekezdés után a következő bekezdéssel egészül ki:

               „(2a) A részes felek 2019. január 1-jéig, illetve e bekezdés hatálybalépésétől számított három hónapon belül – attól függően,. hogy melyik időpont következik be később – az F. mellékletben felsorolt – új, felhasznált, újrafeldolgozott és visszanyert – szabályozott anyagokra vonatkozó export- és importengedélyezési rendszert vezetnek be és alkalmaznak. Bármelyik, az 5. cikk (1) bekezdése hatálya alatt eljáró fél, amely úgy határoz, hogy nincs abban a helyzetben, hogy 2019 január 1-jéig ilyen rendszert vezessen be, ezeket az intézkedéseket 2021. január 1-jéig elhalaszthatja.

               Az 5. cikk

               A jegyzőkönyv 5. cikkének (4) bekezdésében a

               „2I.”

               szöveg helyébe a

               „2J.” szöveg lép.

               A jegyzőkönyv 5. cikkének (5) és (6) bekezdésében a

               „2I. cikk”

               szöveg helyébe a

               „2I. és 2J. cikk” szöveg lép.

               A jegyzőkönyv 5. cikkének (5) bekezdésében a

               „minden szabályozó intézkedés” szöveg helyébe a

               „minden szabályozó intézkedésből” szöveg lép.

               A jegyzőkönyv az 5. cikke (8b) bekezdése után a következő bekezdéssel egészül ki:

               „(8c)

               (a)Az e cikk (1) bekezdése hatálya alatt eljáró valamennyi fél, akit érint a 2J. cikkben meghatározott szabályozó intézkedések tekintetében a 2. cikk (9) bekezdésével összhangban végzett kiigazítás, jogosult a 2J. cikk (1) bekezdése a)–e) alpontjában és a 2J. cikk (3) bekezdése a)–e) pontjában meghatározott szabályozó intézkedéseknek való megfelelés elhalasztására és az említett intézkedések következők szerinti módosítására:

               i. 2024 és 2028 között: 100 százalék

               ii. 2029 és 2034 között: 90 százalék

               iii. 2035 és 2039 között: 70 százalék

               iv. 2040 és 2044 között: 50 százalék

               v. 2045-ben és azután: 20 százalék

               (b)A fenti a) pont sérelme nélkül a részes felek határozhatnak úgy, hogy valamely, az e cikk (1) bekezdésének hatálya alatt eljáró fél, akit érint a 2J. cikkben meghatározott szabályozó intézkedések tekintetében a 2. cikk (9) bekezdésével összhangban végzett kiigazítás, jogosult a 2J. cikk (1) bekezdése a)–e) alpontjában és a 2J. cikk (3) bekezdése a)–e) pontjában meghatározott szabályozó intézkedéseknek való megfelelés elhalasztására és az említett intézkedések következők szerinti módosítására:

               i. 2028 és 2031 között: 100 százalék

               ii. 2032 és 2036 között: 90 százalék

               iii. 2037 és 2041 között: 80 százalék

               iv. 2042 és 2046 között: 70 százalék

               v. 2047-ben és azután: 15 százalék

               (c)Az e cikk (1) bekezdése hatálya alatt eljáró valamennyi fél jogosult arra, hogy a felhasználása alapszintjének a 2J. cikk értelmében történő kiszámítása céljából az F. mellékletben szereplő szabályozott anyagok felhasználása 2020., 2021. és 2022. évekre számított szintjei átlagának és e cikk (8b) bekezdésében meghatározottak szerint a C. melléklet I. csoportjában szereplő szabályozott anyagok alapfelhasználása hatvanöt százalékának összegét vegye figyelembe.

               (d)A fenti c) pont sérelme nélkül a részes felek határozhatnak úgy, hogy valamely, az e cikk (1) bekezdése hatálya alatt eljáró fél jogosult arra, hogy a felhasználása alapszintjének a 2J. cikk értelmében történő kiszámítása céljából az F. mellékletben szereplő szabályozott anyagok felhasználása 2024., 2025. és 2026. évekre számított szintjei átlagának és e cikk (8b) bekezdésében meghatározottak szerint a C. melléklet I. csoportjában szereplő szabályozott anyagok alapfelhasználása hatvanöt százalékának összegét vegye figyelembe.

               (e)Az e cikk (1) bekezdése hatálya alatt eljáró és az F. mellékletben szereplő szabályozott anyagokat gyártó valamennyi fél jogosult arra, hogy a termelése alapszintjének a 2J. cikk értelmében történő kiszámítása céljából az F. mellékletben szereplő szabályozott anyagok termelése 2020., 2021. és 2022. évekre számított szintjei átlagának és e cikk (8b) bekezdésében meghatározottak szerint a C. melléklet I. csoportjában szereplő szabályozott anyagok alaptermelése hatvanöt százalékának összegét vegye figyelembe.

               (f)A fenti e) pont sérelme nélkül a részes felek határozhatnak úgy, hogy valamely, az e cikk (1) bekezdése hatálya alatt eljáró és az F. mellékletben szereplő szabályozott anyagokat gyártó fél jogosult arra, hogy a termelése alapszintjének a 2J. cikk értelmében történő kiszámítása céljából az F. mellékletben szereplő szabályozott anyagok termelése 2024., 2025. és 2026. évekre számított szintjei átlagának és e cikk (8b) bekezdésében meghatározottak szerint a C. melléklet I. csoportjában szereplő szabályozott anyagok alaptermelése hatvanöt százalékának összegét vegye figyelembe.

               (g)E bekezdés a)–f) pontja alkalmazandó a termelés és felhasználás számított szintjére, kivéve amennyiben a részes felek által megállapított kritériumokon alapuló magas környezeti hőmérsékleti kivétel alkalmazandó.”

               A 6. cikk

               A jegyzőkönyv 6. cikkében a

               „2A–2I. cikk”szöveg helyébe a következő szöveg lép:

               „2A–2J. cikk”.

               A 7. cikk (2), (3) és (3b) bekezdés

               A jegyzőkönyv 7. cikke (2) bekezdése az „– az E. mellékletben szereplő anyagok 1991. évi adati,” sor után a következő sorral egészül ki:

               „– az F. mellékletben a 2011–2013. évek tekintetében, azzal a kivétellel, hogy az 5. cikk (1) bekezdése értelmében eljáró felek a 2020–2022. évek tekintetében nyújtanak be ilyen adatokat, viszont az 5. cikk (1) bekezdése értelmében eljáró azon felek, akikre az 5. cikk (8c) bekezdésének d) és f) pontja alkalmazandó, a 2024–2026. évek tekintetében nyújtanak be ilyen adatokat.

               A jegyzőkönyv 7. cikkének (2) és (3) bekezdésében a

               „C. és az E.”

               szöveg helyébe a

               „C., az E. és az F.” szöveg lép.

               A jegyzőkönyv 7. cikke az (3a) bekezdés után a következő bekezdéssel egészül ki:

               „(3b) Valamennyi részes fél statisztikai adatokat szolgáltat a titkárság részére az F. melléklet II. csoportjában szereplő szabályozott anyagokra vonatkozó éves kibocsátásairól, minden egyes üzemre vonatkozóan, a jegyzőkönyv 3. cikke (1) bekezdésének d) pontjával összhangban.

               Az 7. cikk (4) bekezdése

               A 7. cikk (4) bekezdése kiegészül a

               „behozatallal” szó előtt a „termeléssel,” szövegrésszel, a „behozatalról” szó előtt pedig a

               ”termelésről,” szövegrésszel.

               A 10. cikk (1) bekezdése

               A jegyzőkönyv 10. cikkének (1) bekezdésében az

               „és a 2I. cikk”

               helyébe az

               „, a 2I. és a 2J. cikkben” szöveg lép.

               A jegyzőkönyv a 10. cikke (1) bekezdése végén a következő szöveggel egészül ki:

               Amennyiben valamely, az 5. cikk (1) bekezdése értelmében eljáró részes fél bármely más olyan finanszírozási mechanizmushoz folyamodik, amely a megállapított többletköltségének bármely részét fedezheti, az e jegyzőkönyv 10. cikke szerinti pénzügyi mechanizmus nem nyújthat fedezetet ugyanarra a részre vonatkozóan.”

               A 17. cikk

               A jegyzőkönyv 17. cikkében a

               „2A–2I. cikk”szöveg helyébe a következő szöveg lép:

               „2A–2J. cikk”.

               A melléklet

               A jegyzőkönyv A mellékletében az I. csoportra vonatkozó táblázat helyébe a következő táblázat lép:

                        Csoport

                        Vegyi anyag

                        Ózonlebontó

                        potenciál*

                        100 éves globális felmelegedési potenciál

                        I. csoport

                        CFCl3

                        (CFC-11)

                        1,0

                        4,750

                        CF2Cl2

                        (CFC-12)

                        1,0

                        10,900

                        C2F3Cl3

                        (CFC-113)

                        0,8

                        6,130

                        C2F4Cl2

                        (CFC-114)

                        1,0

                        10,000

                        C2F5Cl

                        (CFC-115)

                        0,6

                        7,370

               C melléklet és F melléklet

               A jegyzőkönyv C mellékletében az I. csoportra vonatkozó táblázat helyébe a következő táblázat lép.

                        Csoport

                        Vegyi anyag

                        Izomerek

                        száma

                        Ózon-

                        lebontó

                        potenciál*

                        100 éves

                        globális

                        felmelegedési

                        potenciál***

                        I. csoport

                        CHFCl2

                        (HCFC-21)**

                        1

                        0,04

                        151

                        CHF2Cl

                        (HCFC-22)**

                        1

                        0,055

                        1810

                        CHFCl

                        (HCFC-31)

                        1

                        0,02

                        C2HFCl4

                        (HCFC-121)

                        2

                        0,01–0,04

                        C2HF2Cl3

                        (HCFC-122)

                        3

                        0,02–0,08

                        C2HF3Cl2

                        (HCFC-123)

                        3

                        0,02–0,06

                        77

                        CHCl2CF3

                        (HCFC-123)**

                        -

                        0,02

                        C2HF4Cl

                        (HCFC-124)

                        2

                        0,02–0,04

                        609

                        CHFClCF3

                        (HCFC-124)**

                        -

                        0,022

                        C2H2FCl3

                        (HCFC-131)

                        3

                        0,007–0,05

                        C2H2F2Cl2

                        (HCFC-132)

                        4

                        0,008–0,05

                        C2H2F3Cl

                        (HCFC-133)

                        3

                        0,02–0,06

                        C2H3FCl2

                        (HCFC-141)

                        3

                        0,005–0,07

                        CH3CFCl2

                        (HCFC-141b)**

                        -

                        0,11

                        725

                        C2H3F2Cl

                        (HCFC-142)

                        3

                        0,008–0,07

                        CH3CF2Cl

                        (HCFC-142b)**

                        -

                        0,065

                        2310

                        C2H4FCl

                        (HCFC-151)

                        2

                        0,003–0,005

                        C3HFCl6

                        (HCFC-221)

                        5

                        0,015–0,07

                        C3HF2Cl5

                        (HCFC-222)

                        9

                        0,01–0,09

                        C3HF3Cl4

                        (HCFC-223)

                        12

                        0,01–0,08

                        C3HF4Cl3

                        (HCFC-224)

                        12

                        0,01–0,09

                        C3HF5Cl2

                        (HCFC-225)

                        9

                        0,02–0,07

                        CF3CF2CHCl2

                        (HCFC-225ca)**

                        -

                        0,025

                        122

                        CF2ClCF2CHClF

                        (HCFC-225cb)**

                        -

                        0,033

                        595

                        C3HF6Cl

                        (HCFC-226)

                        5

                        0,02–0,10

                        C3H2FCl5

                        (HCFC-231)

                        9

                        0,05–0,09

                        C3H2F2Cl4

                        (HCFC-232)

                        16

                        0,008–0,10

                        C3H2F3Cl3

                        (HCFC-233)

                        18

                        0,007–0,23

                        C3H2F4Cl2

                        (HCFC-234)

                        16

                        0,01–0,28

                        C3H2F5Cl

                        (HCFC-235)

                        9

                        0,03–0,52

                        C3H3FCl4

                        (HCFC-241)

                        12

                        0,004–0,09

                        C3H3F2Cl3

                        (HCFC-242)

                        18

                        0,005–0,13

                        C3H3F3Cl2

                        (HCFC-243)

                        18

                        0,007–0,12

                        C3H3F4Cl

                        (HCFC-244)

                        12

                        0,009–0,14

                        C3H4FCl3

                        (HCFC-251)

                        12

                        0,001–0,01

                        C3H4F2Cl2

                        (HCFC-252)

                        16

                        0,005–0,04

                        C3H4F3Cl

                        (HCFC-253)

                        12

                        0,003–0,03

                        C3H5FCl2

                        (HCFC-261)

                        9

                        0,002–0,02

                        C3H5F2Cl

                        (HCFC-262)

                        9

                        0,002–0,02

                        C3H6FCl

                        (HCFC-271)

                        5

                        0,001–0,03

               Tartományonként megadott ÓLP esetében a jegyzőkönyv alkalmazásában a tartomány felső értékét kell figyelembe venni. Az egy értékként szereplő ÓLP értékeket laboratóriumi méréseken alapuló számításokkal határozták meg. A tartományként megadott értékek becsléseken alapulnak és kevésbé pontosak. Egy adott tartomány egy izomercsoportra vonatkozik. A felső érték a legmagasabb ózonlebontó potenciállal rendelkező izomer becsült potenciálja, az alsó érték a legalacsonyabb ózonlebontó potenciállal rendelkező izomer becsült potenciálja.

               ** A kereskedelemben leginkább elterjedt anyagokat jelöli a jegyzőkönyv alkalmazásában használandó ÓLP értékekkel megadva.

               ***Azon anyagok tekintetében, amelyekre vonatkozóan nincs megjelölve globális felmelegedési potenciál, a nulla érték alkalmazandó mindaddig, míg a 2. cikk (9) bekezdése a) pontjának ii. alpontjában előírt eljárás értelmében ilyen érték beillesztésére sor nem kerül.

               A jegyzőkönyv az E melléklet után a következő melléklettel egészül ki: „F melléklet: Szabályozott anyagok

                        Csoport

                        Vegyi anyag

                        100 éves globális felmelegedési potenciál

                        I. csoport

                        CHF2CHF2

                        HFC-134

                        1,100

                        CH2FCF3

                        HFC-134a

                        1,430

                        CH2FCHF2

                        HFC-143

                        353

                        chf2ch2cf3

                        HFC-245fa

                        1,030

                        CF3CH2CF2CH3

                        HFC-365mfc

                        794

                        CF3CHFCF3

                        HFC-227ea

                        3,220

                        CH2FCF2CF3

                        HFC-236cb

                        1,340

                        chf2chfcf3

                        HFC-236ea

                        1,370

                        CF3CH2CF3

                        HFC-236fa

                        9,810

                        CH2FCF2CHF2

                        HFC-245ca

                        693

                        cf3chfchfcf2cf3

                        HFC-43-10mee

                        1,640

                        CH2F2

                        HFC-32

                        675

                        CHF2CF3

                        HFC-125

                        3,500

                        CH3CF3

                        HFC-143a

                        4,470

                        CH3F

                        HFC-41

                        92

                        CH2FCH2F

                        HFC-152

                        53

                        CH3CHF2

                        HFC-152a

                        124

                        II. csoport

                        CHF3

                        HFC-23

                        14,800

               II. cikk: Az 1999. évi módosítással való kapcsolat

               Egyetlen állam vagy regionális gazdasági integrációs szervezet sem helyezhet letétbe erre a módosításra vonatkozó megerősítő, elfogadó, jóváhagyó vagy csatlakozási okiratot mindaddig, amíg előzetesen vagy ezzel egyidejűleg letétbe nem helyezi a felek tizenegyedik ülésén 1999. december 3-án Pekingben elfogadott módosításra vonatkozó ilyen okiratát.

               III. cikk: Az ENSZ Éghajlat-változási Keretegyezményével és a Kiotói Jegyzőkönyvvel való kapcsolat

               E módosítások nem célozzák a fluorozott szénhidrogéneknek az ENSZ Éghajlat-változási Keretegyezménye 4. és 12. cikkében vagy a Kiotói Jegyzőkönyv 2., 5., 7. és 10. cikkében foglalt kötelezettségvállalások hatóköre alóli kivonását.

               IV. cikk: Hatálybalépés

               1.Az alábbi (2) bekezdésben foglaltak kivételével, e módosítás 2019. január 1-jén lép hatályba, feltéve hogy azon államok vagy regionális gazdasági integrációs szervezetek, amelyek az ózonréteget lebontó anyagokról szóló montreali jegyzőkönyv részes felei, legalább húsz, a módosítást megerősítő, elfogadó vagy jóváhagyó okiratot letétbe helyeztek. Amennyiben e feltétel a fenti időpontig nem teljesül, a módosítás a feltétel teljesülésének napját követő kilencvenedik napon lép hatályba.

               2.A jegyzőkönyv a nem felekkel való kereskedelem szabályozásáról szóló 4. cikkének az e módosítás I. cikkében foglalt változásai 2033. január 1-jén lépnek hatályba, feltéve hogy azon államok vagy regionális gazdasági integrációs szervezetek, amelyek az ózonréteget lebontó anyagokról szóló montreali jegyzőkönyv részes felei, legalább hetven, a módosítást megerősítő, elfogadó vagy jóváhagyó okiratot letétbe helyeztek. Amennyiben e feltétel a fenti időpontig nem teljesül, a módosítás a feltétel teljesülésének napját követő kilencvenedik napon lép hatályba.

               3.Az (1) és a (2) bekezdés alkalmazásában egy regionális gazdasági integrációs szervezet által letétbe helyezett ilyen okmány nem számít újabb okmánynak a szervezet tagállamai által letétbe helyezett okmányokhoz képest.

               4.E módosítás az (1) és (2) bekezdésben előírt hatálybalépését követően a jegyzőkönyv többi részes felének vonatkozásában a megerősítő, elfogadó vagy jóváhagyó okiratának letétbe helyezésének napját követő kilencvenedik napon lép hatályba.

               V. cikk Ideiglenes alkalmazás

               E módosítás e tekintetben való hatálybalépése előtt bármikor bármely fél kinyilváníthatja, hogy ideiglenes jelleggel annak hatálybalépéséig alkalmazni fogja a 2J. cikkben meghatározott szabályozó intézkedések bármelyikét, valamint eleget fog tenni a 7. cikkben foglalt megfelelő beszámolási kötelezettségnek.


				|

		52013PC0633

			Javaslat A TANÁCS VÉGREHAJTÁSI HATÁROZATA az Egyesült Királyságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától, valamint 168. és 169. cikkétől eltérő intézkedés alkalmazásának folytatására történő felhatalmazásáról szóló 2007/884/EK határozat módosításáról /* COM/2013/0633 final - 2013/0312 (NLE) */

			   	INDOKOLÁS
1.           A JAVASLAT HÁTTERE
A javaslat okai és céljai
A közös hozzáadottértékadó-rendszerről
szóló, 2006. november 28-i 2006/112/EK irányelv (a továbbiakban: a héairányelv)
395. cikkének (1) bekezdése értelmében a Tanács, a Bizottság javaslata alapján,
bármelyik tagállamot egyhangúlag felhatalmazhatja arra, hogy az ebben az
irányelvben foglaltaktól eltérő különös intézkedéseket vezessen be a
hozzáadottérték-adó beszedésének egyszerűsítésére, vagy egyes adócsalások
és -kikerülések megelőzésére.
A Bizottság Főtitkárságán 2013. április
2-án iktatott levelében az Egyesült Királyság engedélyt kért arra, hogy
folytathassa a nem kizárólag üzleti célra használt gépjárművek bérlete
vagy lízingje után felszámított héára vonatkozó levonási jogot érintő,
legutóbb a 2011/37/EU tanácsi határozattal[1]
engedélyezett eltérő intézkedés alkalmazását. A 2006/112/EK irányelv 395.
cikke (2) bekezdésének megfelelően a Bizottság 2013. június 19-én kelt
levelében tájékoztatta a többi tagállamot az Egyesült Királyság
kérelméről. A Bizottság 2013. június 20-án kelt levelében értesítette az
Egyesült Királyságot arról, hogy birtokában van a kérelem elbírálásához
szükséges valamennyi információnak.
Háttér-információk
A fent említett határozat engedélyezte az
Egyesült Királyság számára, hogy 50 %-ra korlátozza a bérlet vagy lízing
után előzetesen felszámított héára vonatkozó levonási jogot az adóalany
által üzleti és magáncélra egyaránt használt gépjárművek esetében. Ezzel
egyidejűleg az adóalany által bérelt vagy lízingelt ilyen gépjármű
magáncélú használata nem minősül ellenérték fejében nyújtott
szolgáltatásnak.
Ez az eltérés megszünteti annak
szükségességét, hogy a bérbe vevőnek vagy lízingbe vevőnek
nyilvántartást kelljen vezetnie az ilyen típusú személygépkocsival magáncélból
megtett kilométerekről és a magáncélú kilométerek alapján kelljen héát
elszámolnia. A héairányelv 168a. cikke (2) bekezdésében foglalt lehetőség
nem irányoz elő átalányban történő részleges levonást és csak az
adóalany vállalati vagyonának részét képező gépjárművekre vonatkozó
héa levonására alkalmazhatják; ezért az eltérés a megfelelő eszköz a kért
egyszerűsítés megvalósítása szempontjából.
Az eltérés tehát elsősorban
egyszerűsítő intézkedésnek tekintendő, amely 2013. december
31-én hatályát veszti.
Az eltéréseket általában csak korlátozott
időre engedélyezik, annak érdekében, hogy egy különleges intézkedés
megfelelőségét és hatékonyságát meg lehessen ítélni. Az Egyesült Királyság
által benyújtott jelentésből kitűnik, hogy az Egyesült Királyságban az
adóalanyok az általuk bérelt vagy lízingelt autókat általában továbbra is
50 %-ban üzleti-, 50 %-ban pedig magáncélra (illetve bármely más, a
2006/112/EK irányelv 26. cikke (1) bekezdésének a) pontja értelmében nem üzleti
célra) használják. Ennélfogva helyénvaló meghosszabbítani az eltérő
intézkedés hatályát.
Az időbeli hatály meghosszabbítását
ugyanakkor indokolt időben korlátozni, lehetővé téve ezáltal annak
értékelését, hogy az eltérés alapjául szolgáló feltételek továbbra is
fennállnak-e. Az Egyesült Királyság kérelmezte az eltérés 2018. december 31-ig
történő meghosszabbítását. Az azonban általános gyakorlat, hogy hasonló
esetekben hároméves időszakot biztosítanak (lásd e tekintetben a
2012/232/EU[2]
és a 2013/191/EU tanácsi végrehajtási rendeletet[3]).
Ezért a Bizottság az eltérés 2016 végéig történő meghosszabbítását
javasolja, továbbá azt, hogy írják elő az Egyesült Királyság részére egy
jelentés előterjesztését 2016. április 1-jéig, amely magában foglalná az
alkalmazott százalékos korlátozások felülvizsgálatát arra az esetre, ha 2016
utánra további meghosszabbítást irányoznának elő. Amennyiben az említett
határidőt megelőzően olyan uniós szabályok lépnek hatályba,
amelyek az adólevonási jogot érintő korlátozásokat szabályozzák, a
határozat minden esetben hatályát veszti.
Meglévő rendelkezések a javaslat által
érintett területen
A héairányelv 176. cikke előírja, hogy a
Tanácsnak meg kell állapítania, mely kiadások nem jogosítanak a héa levonására.
Ennek megtörténtéig a tagállamok felhatalmazást kapnak az 1979. január 1-jén
hatályban lévő kizárások fenntartására. Emiatt számos olyan, a korábbi
helyzetet fenntartó („standstill”) rendelkezés létezik, amely korlátozza a
gépjárművekkel kapcsolatos héalevonási jogot.
A Bizottság 2004-ben javaslatot terjesztett
elő, amely szabályokat tartalmaz arra vonatkozóan, hogy mely
kiadáskategóriák eshessenek a levonási jogot érintő korlátozás alá, ám
eddig nem sikerült a Tanácson belül megállapodásra jutni a szóban forgó
javaslat ügyében.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
A határozat célja egy olyan
egyszerűsítő intézkedés hatályának meghosszabbítása, amely
megszünteti annak szükségességét, hogy az adóalanynak nyilvántartást kelljen
vezetnie a vállalkozás által használt személygépkocsikkal magáncélból megtett
kilométerekről és azokra kelljen héát elszámolnia, ezáltal a határozat
valószínűleg kedvező gazdasági hatással járhat. A szűk
alkalmazási kör és az időben korlátozott alkalmazás miatt azonban e hatás
mindenképpen korlátozott lesz.
3.           A JAVASLAT JOGI ELEMEI
A végrehajtási határozat a közös
hozzáadottértékadó-rendszerről szóló, 2006. november 28-i 2006/112/EK
héairányelv 395. cikkén alapul.
A javaslat az Európai Unió intézményeinek
kizárólagos hatáskörébe tartozik, ezért a szubszidiaritás elve nem alkalmazható.
A végrehajtási határozat engedélyt ad egy
tagállam számára annak saját kérelme alapján, kötelezettséget nem keletkeztet.
A javaslat ezért megfelel az arányosság elvének.
Tekintettel az eltérés alkalmazási körének
korlátozott mivoltára, a szóban forgó intézkedés arányban áll a kitűzött
céllal.
4.           KÖLTSÉGVETÉSI HATÁSOK
A javaslatnak nincsenek az uniós költségvetést
érintő vonzatai.
5.           OPCIONÁLIS ELEMEK
A javaslat hatályvesztésre vonatkozó
rendelkezést tartalmaz.
2013/0312 (NLE)
Javaslat
A TANÁCS VÉGREHAJTÁSI HATÁROZATA
az Egyesült Királyságnak a közös
hozzáadottértékadó-rendszerről szóló 2006/112/EK irányelv 26. cikke (1)
bekezdése a) pontjától, valamint 168. és 169. cikkétől eltérő
intézkedés alkalmazásának folytatására történő felhatalmazásáról szóló
2007/884/EK határozat módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a közös
hozzáadottértékadó-rendszerről szóló, 2006. november 28-i
2006/112/EK tanácsi irányelvre[4]
és különösen annak 395. cikke (1) bekezdésére,
tekintettel az Európai Bizottság javaslatára,
mivel:
(1)       A Bizottság által 2013.
április 2-án iktatott levelében az Egyesült Királyság engedélyt kért egy
eltérés időbeli hatályának meghosszabbítására annak érdekében, hogy folytathassa
a bérbe vagy lízingbe vevőnek a nem kizárólag üzleti célra használt
gépjárművek bérletével vagy lízingjével kapcsolatos kiadások után
felszámított hozzáadottérték-adóra (héa) vonatkozó levonási jogának
korlátozását.
(2)       A Bizottság 2013. június 19-én
kelt levelében tájékoztatta a többi tagállamot az Egyesült Királyság
kérelméről. A Bizottság 2013. június 20-án kelt levelében értesítette az
Egyesült Királyságot arról, hogy birtokában van a kérelem elbírálásához
szükséges valamennyi információnak.
(3)       A 2007/884/EK tanácsi
határozat[5],
majd a 2011/37/EU tanácsi végrehajtási határozat[6]
engedélyezte az Egyesült Királyság számára azt, hogy 50 %-ra korlátozza a
bérbevevővel vagy lízingbe vevővel szemben a nem kizárólag üzleti
célra használt személygépkocsik bérlése vagy lízingje utáni héalevonási jogot.
Az Egyesült Királyság számára azt is engedélyezték, hogy ne ellenérték fejében
adott szolgáltatásnyújtásként kezelje az adóalany által üzleti célból bérelt
vagy lízingelt autó magáncélú használatát. Ez az egyszerűsítő
intézkedés megszüntette annak szükségességét, hogy a bérbevevőnek vagy
lízingbevevőnek nyilvántartást kelljen vezetnie a szolgálati autóval
megtett kilométerekről és minden egyes autó esetében a ténylegesen megtett
magáncélú kilométerek alapján kelljen adót elszámolnia.
(4)       Az Egyesült Királyság által
benyújtott információk alapján az 50 %-os korlátozás az érintett
járművek bérbe vagy lízingbe vevő általi üzleti és magáncélú
használata tekintetében továbbra is tükrözi a tényleges körülményeket.
Helyénvaló ezért felhatalmazni az Egyesült Királyságot arra, hogy 2016.
december 31-ig folytassa az intézkedés alkalmazását.
(5)       Amennyiben az Egyesült
Királyság úgy véli, hogy 2016 után is további meghosszabbításra van szükség,
úgy jelentést kell benyújtania, amely tartalmaz egy legkésőbb 2016.
április 1-jéig a Bizottsághoz benyújtott hosszabbítás iránti kérelmet és az
alkalmazott százalékarány felülvizsgálatát.
(6)       2004. október 29-én a
Bizottság a 77/388/EGK irányelv[7]
módosításáról szóló tanácsi irányelvre vonatkozó javaslatot fogadott el, amely
azon kiadási kategóriák összehangolását tartalmazza, amelyek esetében
alkalmazható a levonási jogból való kizárás. A 2006/112/EK irányelv helyébe a
77/388/EGK tanácsi irányelv[8]
lépett. A Bizottság által 2004. október 29-én elfogadott javaslat értelmében a
levonási jog alóli kizárás a motoros közúti járművek esetén is
alkalmazható. Az e határozatban meghatározott eltérő intézkedések a
Bizottság által 2004. október 29-én elfogadott javaslat értelmében az említett
irányelv hatálybalépésének időpontjában hatályukat vesztik, amennyiben ez
az időpont 2016. december 31-énél korábbra esik.
(7)       Az eltérés a végső
fogyasztói szinten beszedett adóbevétel teljes összegét elhanyagolható
mértékben befolyásolja, ezért nincs kedvezőtlen hatással az Unió
hozzáadottérték-adóból származó saját forrásaira.
(8)       A 2007/884/EK határozatot
ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 3. cikk helyébe a következő szöveg lép:

„3.
cikk
E határozat a közúti gépjárművekkel
kapcsolatos, a teljes mértékű héalevonásból kizárt kiadásokat meghatározó
uniós szabályok hatálybalépésének napján, de legkésőbb 2016. december
31-én hatályát veszti.
Az e határozatban foglalt intézkedések
időbeli hatályának meghosszabbítása iránti kérelemmel együtt 2016. április
1-jéig be kell nyújtani a Bizottsághoz egy olyan jelentést, amely magában
foglalja a nem kizárólag üzleti célra használt személyautók bérletével vagy
lízingjével kapcsolatos kiadások után felszámított héa levonására vonatkozó jog
tekintetében alkalmazott százalékos korlátozás értékelését.”
2. cikk
Ez a határozat az erről szóló értesítés
napján lép hatályba.
Ezt a határozatot 2014. január 1-től kell
alkalmazni.
3. cikk
Ennek a határozatnak Nagy-Britannia és
Észak-Írország Egyesült Királysága a címzettje.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 19., 2011.1.22., 19. o.
[2]               HL L 117., 2012.5.1., 7. o.
[3]               HL L 113., 2013.4.25., 11. o.
[4]               HL L 347., 2006.12.11., 1. o.
[5]               A Tanács 2007/884/EK határozata az Egyesült Királyságnak
a közös hozzáadottértékadó-rendszerről szóló 2006/112/EK irányelv 26.
cikke (1) bekezdése a) pontjától, valamint 168. és 169. cikkétől
eltérő intézkedés alkalmazásának folytatására történő
felhatalmazásáról (HL L 346., 2007.12.29., 21. o.).
[6]               A Tanács 2011. január 18-i 2007/884/EK végrehajtási
határozata az Egyesült Királyságnak a közös hozzáadottértékadó-rendszerről
szóló 2006/112/EK irányelv 26. cikke (1) bekezdése a) pontjától, valamint 168.
és 169. cikkétől eltérő intézkedés alkalmazásának folytatására
történő felhatalmazásáról (HL L 19., 2011.1.22., 11. o.).
[7]               COM(2004) 728 végleges.
[8]               A Tanács 1977. május 17-i 77/388/EGK irányelve a
tagállamok forgalmi adóra vonatkozó jogszabályainak összehangolásáról – közös
hozzáadottértékadó-rendszer: egységes adóalap-megállapítás (HL L 145.,
1977.6.13., 1. o.).


               EURÓPAI BIZOTTSÁG
            Brüsszel, 2017.7.27.
            COM(2017) 397 final
            2017/0175(NLE)
            Javaslat
            A TANÁCS HATÁROZATA
            az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               INDOKOLÁS

               1.A JAVASLAT HÁTTERE

               A 2013. június 26-i 610/2013/EU rendelet
                  1
                (a továbbiakban: a Schengeni határellenőrzési kódex módosítása) módosította a Schengeni Megállapodás végrehajtásáról szóló egyezményt
                  2
                (Schengeni Egyezmény), az 562/2006/EK rendeletet
                  3
                (Schengeni határellenőrzési kódex) és a 810/2009/EK rendeletet
                  4
                (Uniós Vízumkódex), valamint többek között újradefiniálta a harmadik országbeli állampolgárok schengeni térségben való rövid távú tartózkodásának fogalmát. 2013. október 18-tól a rövid távú tartózkodás céljából a schengeni térségbe beutazni kívánó – akár vízumköteles, akár vízummentes – harmadik országbeli állampolgárok engedélyezett tartózkodásának maximális időtartama „bármely 180 napos időszakban legfeljebb 90 napban” van meghatározva. A 2013. október 18-ig hatályos meghatározáshoz képest („az első beutazás időpontjától számított hat hónapon belül, de legfeljebb három hónapig”) az új meghatározás pontosabb, mivel az időtartamot hónapok helyett napokban állapítja meg. Emellett a meghatározásból törlésre került „az első beutazás időpontjától számított” szövegrész, amely számos bizonytalanság és kérdés forrása volt.

               A Schengeni határellenőrzési kódex módosítása minden szükséges változást bevezetett a vízumügyi és határellenőrzési uniós vívmányokba, vagyis a Schengeni Egyezménybe, a Schengeni határellenőrzési kódexbe, az Uniós Vízumkódexbe és az 539/2001/EK rendeletbe
                  5
               . Ugyanakkor a rövid távú tartózkodás fogalmát az Európai Unió által kötött egyes nemzetközi megállapodások is magukban foglalják. Az Antigua és Barbudával
                  6
               , a Bahamai Közösséggel
                  7
               , a Barbadosszal
                  8
               , a Brazil Szövetségi Köztársasággal
                  9
               , a Mauritiusi Köztársasággal
                  10
               , a Saint Kitts és Nevis Államszövetséggel
                  11
               , valamint a Seychelle Köztársasággal
                  12
                kötött vízummentességi megállapodás a vízummentes tartózkodás időtartamának meghatározásakor még mindig a régi meghatározást („az első beutazást követő hat hónapos időtartam során legfeljebb három hónap”
                  13
               ) alkalmazza.

               A Bizottság 2014. július 16-án ajánlást fogadott el az Európai Unió és a fent említett országok közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról szóló tanácsi határozatról
                  14
               , amelyet a Tanács 2014. október 9-én elfogadott
                  15
               . Ennek célja az volt, hogy végrehajtsák e hét ország tekintetében a rövid távú tartózkodás új, a Schengeni határellenőrzési kódex módosításának megfelelő meghatározását. Emellett a vízummentességi megállapodásokban a „rövid távú tartózkodás” hónapok helyett napokban történő meghatározása egyszerűbben ellenőrizhető és számítható digitális/informatikai eszközökkel, ami célszerűbb a központi határigazgatási rendszerek – például a javasolt határregisztrációs rendszer
                  16
                – szempontjából.

               A Tanács felhatalmazását követően a Bizottság megkezdte a vízummentességi megállapodások módosításáról szóló tárgyalásokat az érintett hét országgal (Antigua és Barbuda, Bahamai Közösség, Barbados, Brazil Szövetségi Köztársaság, Saint Kitts és Nevis Államszövetség, valamint Seychelle Köztársaság).

               A tárgyalások Saint Kitts és Nevis Államszövetséggel sikeresen lezárultak, és 2016. július 28-án a felek parafálták a módosító megállapodást. Mindkét fél elfogadta, hogy az EU, valamint Saint Kitts és Nevis Államszövetség közötti vízummentességi megállapodás egészében a rövid távú tartózkodás új meghatározását alkalmazzák. Emellett a megállapodás tartalmazza néhány technikai részlet módosítását (lásd alább), az utazók szempontjából azonban egyik módosítás sem érdemi.

                  Az Egyesült Királyság és Írország különleges helyzetét a megállapodás preambuluma említi.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A megállapodáshoz mindkét szerződő fél jóváhagyása szükséges, vonatkozó eljárásaiknak megfelelően. Az Unió részéről ez a megállapodás aláírásáról és megkötéséről szóló tanácsi határozatokat jelenti.

               Ezt a javaslatot a Tanács elé terjesztik annak érdekében, hogy felhatalmazást adjon az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírására.

               A megállapodás biztosítja a jogszabályok összhangját és közelítését a tagállamok között, mivel következetesen érvényesíti a rövid távú tartózkodás új – a Schengeni határellenőrzési kódex módosításában foglalt – meghatározását, amely egyértelművé teszi a „rövid távú tartózkodás” értelmezését.

               A javaslat jogalapja az Európai Unió működéséről szóló szerződés (EUMSZ) 77. cikke (2) bekezdésének a) pontja, összefüggésben annak 218. cikkével.

               Az Unió nem rendelkezik hatáskörrel arra, hogy a schengeni vívmányok – köztük a közös vízumpolitika – végrehajtásához társult négy országra nézve kötelező erejű módosításokat vezessen be a vízummentességi megállapodásokba. A schengeni térségben engedélyezett tartózkodás időtartamára vonatkozó rendelkezéseket illetően az összehangolt megközelítés és végrehajtás biztosítása érdekében a megállapodás együttes nyilatkozatot foglal magában arról, hogy egyrészről Saint Kitts és Nevis Államszövetség, másrészről Izland, Liechtenstein, Norvégia és Svájc részéről kívánatos a hatályos kétoldalú vízummentességi megállapodásaik megfelelő módosítása.

               •Szubszidiaritás (nem kizárólagos hatáskör esetén)

               Amennyiben egy nemzetközi megállapodás egyik szerződő fele az Európai Unió, a tagállamok jogszerűen az érintett megállapodás semmilyen módosítását nem hajthatják végre önállóan. A Saint Kitts és Nevis Államszövetséggel létrejött vízummentességi megállapodást az Európai Unió kötötte meg. Következésképpen uniós szintű fellépésre van szükség.

               Emellett a vízummentességi megállapodások tagállamok általi megkötése hatást gyakorolna a vízumügyi uniós vívmányokra (az EUMSZ 3. cikkének (2) bekezdése).

               •Arányosság

               Ez a javaslat nem lépi túl a kitűzött cél eléréséhez – vagyis a Saint Kitts és Nevis Államszövetség és az Unió közötti hatályos vízummentességi megállapodás módosításához – szükséges mértéket.

               3.KÖLTSÉGVETÉSI VONZATOK

               A javaslatnak nincs költségnövelő hatása az EU költségvetésére.

               4. AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

               2014. október 9-én a Tanács a tárgyalási irányelvek elfogadásával felhatalmazta a Bizottságot arra, hogy Saint Kitts és Nevis Államszövetséggel megkezdje a két fél közötti vízummentességi megállapodás módosításáról szóló tárgyalásokat. A tagállamokat a vízum-munkacsoport ülésein tájékoztatták a tárgyalások alakulásáról.

               5.EGYÉB ELEMEK

               •A tárgyalások eredménye

                  A Bizottság úgy véli, hogy a Tanács tárgyalási irányelveiben rögzített célkitűzések megvalósultak, és a megállapodás tervezete elfogadható az Unió számára.

                  A megállapodás végleges tartalma a következőképpen foglalható össze:

                  a) A tartózkodás időtartama

                  A megállapodás vízummentes utazásról rendelkezik az Európai Unió polgárai, illetve Saint Kitts és Nevis Államszövetség állampolgárai számára a másik Szerződő Fél területére irányuló, bármely 180 napos időszakban legfeljebb 90 napig tartó utazás esetén (az első beutazást követő hat hónapos időtartam során legfeljebb három hónap helyett). Az új meghatározás az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodás egészében alkalmazandó.

                  b) Záró rendelkezés – a megállapodás felfüggesztése (8. cikk (4) bekezdés)

               A megállapodás szerint a 8. cikk (4) bekezdésének utolsó mondata a következőképpen módosul: „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.” A „,valamint megszünteti a felfüggesztést” szövegrész jelenlegi szövegbe történő beillesztésének köszönhetően a módosított megállapodás egyértelművé teszi, hogy a vízummentesség felfüggesztését a felfüggesztéshez vezető okok megszűnése esetén meg kell szüntetni. E tekintetben a módosítás a Saint Kitts és Nevis Államszövetséggel fennálló vízummentességi megállapodás szövegét az Unió által 2015-ben és 2016-ban aláírt összes többi vízummentességi megállapodás szövegéhez igazítja. 2016. június 14-én konzultáltak a vízum-munkacsoporttal erről a módosításról, és egyetlen tagállam sem emelt kifogást.

                  c) „Közösség” helyett „Unió”

                  A Lisszaboni Szerződés 2009. december 1-jei hatálybalépése óta az Európai Unió egységes jogi személyiséggel rendelkezik. Mindazonáltal az „Európai Közösség” még mindig szerepel a Lisszaboni Szerződést megelőzően hatályba lépett nemzetközi megállapodásokban, köztük az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodásban is. A módosító megállapodás értelmében ezért a vízummentességi megállapodás egészében a „Közösség” kifejezés helyébe az „Unió” kifejezés lép.

                  d) Együttes nyilatkozatok

                  A megállapodáshoz két együttes nyilatkozatot csatolnak:

                  – a bármely 180 napos időszakban legfeljebb 90 nap értelmezéséről, valamint;

                  – Izlandról, Norvégiáról, Svájcról és Liechtensteinről.

                  e) Hatálybalépés

                  A megállapodás a Szerződő Felek megerősítési eljárások befejezéséről szóló kölcsönös értesítésének napját követő hatodik hónap első napján lép hatályba. Annak érdekében, hogy garantált legyen a jogbiztonság, az utazók pedig világosan megérthessék és betarthassák a jogszabály, kellően hosszú átmeneti időszakra van szükség. A megállapodás megerősítését követő hat hónapos időszak lehetővé teszi az utazók számára, hogy még az előtt befejezzék a régi rendszer szerint számított rövid távú tartózkodásaikat, hogy hatályba lépne a rövid távú tartózkodás új meghatározása és az utolsó 180 napra vonatkozó referencia-időszak.

                  A módosító megállapodás nem érinti az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló hatályos megállapodás semmilyen egyéb rendelkezését, így területi hatályát sem.

               6.KÖVETKEZTETÉS

               A fenti megfontolásokra tekintettel a Bizottság azt javasolja, hogy a Tanács határozzon a megállapodásnak az Unió nevében történő aláírásáról, és hatalmazza fel a Tanács elnökét az Unió nevében aláírásra jogosult személy(ek) kijelölésére.

               2017/0175 (NLE)

               Javaslat

               A TANÁCS HATÁROZATA

               az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,

               tekintettel az Európai Bizottság javaslatára,

               mivel:

               (1)2009. november 30-i határozatával a Tanács megkötötte az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást. A megállapodás vízummentes utazásról rendelkezik az Európai Unió polgárai, illetve Saint Kitts és Nevis Államszövetség állampolgárai számára a másik Szerződő Fél területére irányuló, „hat hónapos időtartam alatt legfeljebb három hónapig tartó” beutazás esetén.

               (2)A 610/2013/EU európai parlamenti és tanácsi rendelet
                  17
                horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)A rövid távú tartózkodás uniós rendszerének teljes körű harmonizációja érdekében az Unió, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodásba bele kell foglalni ezt az új meghatározást.

               (4)2014. október 9-én a Tanács határozatot fogadott el, amelyben felhatalmazta a Bizottságot az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a megállapodás) irányuló tárgyalások megkezdésére.

               (5)A tárgyalások Saint Kitts és Nevis Államszövetséggel sikeresen lezárultak, és 2016. július 28-án az Unió, valamint Saint Kitts és Nevis Államszövetség főtárgyalója levélváltás útján parafálta a megállapodást.

               (6)A megállapodást alá kell írni, és a megállapodáshoz csatolt nyilatkozatokat jóvá kell hagyni az Unió nevében.

               (7)Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal
                  18
                összhangban nem vesz részt. Az Egyesült Királyság ezért nem vesz részt e határozat elfogadásában, az rá nézve nem kötelező és nem alkalmazandó.

               (8)Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal
                  19
                összhangban nem vesz részt. Írország ezért nem vesz részt e határozat elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               Az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (a továbbiakban: a megállapodás) az Unió nevében történő aláírására a Tanács felhatalmazást ad, figyelemmel a megállapodás megkötésére.

               A megállapodás szövegét csatolták e határozathoz.

               2. cikk

               Az e határozathoz csatolt nyilatkozatokat a Tanács az Unió nevében jóváhagyja.

               3. cikk

               A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 182., 2013.6.29., 1. o.

                     (2)
                  HL L 239., 2000.9.22., 19. o.

                     (3)
                  HL L 105., 2006.4.13., 1. o.

                     (4)
                  HL L 243., 2009.9.15., 1. o.

                     (5)
                  HL L 81., 2001.3.21., 1. o.

                     (6)
                  HL L 169., 2009.6.30., 3. o.

                     (7)
                  HL L 169., 2009.6.30., 24. o.

                     (8)
                  HL L 169., 2009.6.30., 10. o.

                     (9)
                  Az EU két megállapodást kötött a Brazil Szövetségi Köztársasággal. Egyet a közönséges útlevéllel rendelkező személyekre vonatkozóan (HL L 255., 2012.9.21., 4. o.), egy különálló megállapodást pedig a diplomata-, szolgálati vagy hivatali útlevéllel rendelkező személyekre vonatkozóan (HL L 66., 2011.3.12., 2. o.).

                     (10)
                  HL L 169., 2009.6.30., 17. o.

                     (11)
                  HL L 169., 2009.6.30., 38. o.

                     (12)
                  HL L 169., 2009.6.30., 31. o.

                     (13)
                  Lásd a „Tárgy” és „A tartózkodás időtartama” című részeket a megállapodásokban.

                     (14)
                  COM(2014) 468 final.

                     (15)
                  A Tanács határozata (2014. október 9.) az Európai Unió/Közösség, valamint Antigua és Barbuda, a Bahamai Közösség, Barbados, a Brazil Szövetségi Köztársaság, a Mauritiusi Köztársaság, a Saint Kitts és Nevis Államszövetség és a Seychelle Köztársaság közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról.

                     (16)
                  COM(2016) 194 final.

                     (17)
                  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

                     (18)
                  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

                     (19)
                  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

    ---documentbreak---

               EURÓPAI BIZOTTSÁG
            Brüsszel, 2017.7.27.
            COM(2017) 397 final
            MELLÉKLET
            a következőhöz:
            A TANÁCS HATÁROZATA
            az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               MEGÁLLAPODÁS

               az Európai Unió, valamint Saint Kitts és Nevis Államszövetség között
                  az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodás módosításáról

               AZ EURÓPAI UNIÓ

               egyrészről, valamint

               SAINT KITTS ÉS NEVIS ÁLLAMSZÖVETSÉG (a továbbiakban: Saint Kitts és Nevis),

               másrészről,

               a továbbiakban együtt: a Szerződő Felek,

               TEKINTETTEL az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességtől szóló megállapodásra (a továbbiakban: a megállapodás), amely 2015. augusztus 1-jén lépett hatályba,

               MEGERŐSÍTVE az emberek közötti kapcsolatok elősegítésének jelentőségét,

               NYUGTÁZVA, hogy a megállapodás működése a Szerződő Felek állampolgárainak megelégedésére szolgál,

               FIGYELEMBE VÉVE, hogy a rövid távú tartózkodás megállapodásban foglalt meghatározása (az első beutazást követő hat hónapos időtartam során legfeljebb három hónap) nem elég pontos, és különösen az „első beutazás” fogalma kapcsán kételyek vagy kérdések merülhetnek fel,

               SZEM ELŐTT TARTVA, hogy a 2013. június 26-i 610/2013/EU rendelet horizontális változásokat vezetett be az EU vízumügyi és határigazgatási „belső” vívmányai terén, és a rövid távú tartózkodást „bármely 180 napos időszakban legfeljebb 90 napban” határozta meg,

               FIGYELEMBE VÉVE, hogy az Európai Unió által létrehozandó határregisztrációs rendszer szükségessé teszi a rövid távú tartózkodás egységes és egyértelmű, valamennyi harmadik országbeli állampolgárra alkalmazandó meghatározását,

               AZZAL AZ ÓHAJJAL, hogy a Szerződő Felek határátkelőhelyein biztosítsák a zökkenőmentes utasforgalmat,

               MEGERŐSÍTVE, hogy a megállapodás hatálya az Egyesült Királyság és Írország kivételével az Európai Unió valamennyi tagállamának állampolgáraira kiterjed,

               FIGYELEMBE VÉVE az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvet, valamint az Európai Unió keretébe beillesztett schengeni vívmányokról szóló jegyzőkönyvet, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               A KÖVETKEZŐKÉPPEN ÁLLAPODTAK MEG:

               1. cikk

               A megállapodás e cikk rendelkezéseinek megfelelően módosul:

               (1)A címben és a 6. cikk (1) bekezdésében a „Közösség” szó helyébe az „Unió” szó lép, a 3. cikk (5) bekezdésében a „közösségi” szó helyébe az „uniós” szó lép, valamint a 8. cikk (7) bekezdésében az „A Közösség” szövegrész helyébe az „Az Unió” szövegrész lép.

               (2)Az 1. cikkben a „hat hónapos időtartam alatt legfeljebb három hónapig” szövegrész helyébe a „bármely 180 napos időszakban legfeljebb 90 napig” szövegrész lép.

               (3)A 4. cikk (1) bekezdésének helyébe a következő szöveg lép:

               „Az Európai Unió polgárai bármely 180 napos időszakban legfeljebb 90 napig tartózkodhatnak Saint Kitts és Nevis területén.”

               (4)A 4. cikk (2) bekezdésének helyébe a következő szöveg lép:

               „Saint Kitts és Nevis állampolgárai bármely 180 napos időszakban legfeljebb 90 napig tartózkodhatnak a schengeni vívmányokat teljeskörűen alkalmazó tagállamok területén. Ez az időtartam a schengeni vívmányokat még nem teljeskörűen alkalmazó tagállamok területén történő tartózkodástól függetlenül számítandó.

               Saint Kitts és Nevis állampolgárai bármely 180 napos időszakban legfeljebb 90 napig tartózkodhatnak minden egyes, a schengeni vívmányokat még nem teljeskörűen alkalmazó tagállam területén, a schengeni vívmányokat teljeskörűen alkalmazó tagállamok területén való tartózkodásra számított időtartamtól függetlenül.”

               (5)A 4. cikk (3) bekezdésében a „három hónapot” szövegrész helyébe a „90 napot” szövegrész lép, valamint a „közösségi” szó helyébe az „uniós” szó lép.

               (6)A 8. cikk (4) bekezdésének utolsó mondata helyébe a következő szöveg lép:

               „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.”

               2. cikk

               E megállapodást a Szerződő Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő hatodik hónap első napján lép hatályba, amikor az utolsó Fél értesíti a másik Felet arról, hogy az említett eljárások befejeződtek.

               Kelt […]-ban/-ben, a kétezer-tizenhetedik év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

               az Európai Unió részéről

               Saint Kitts és Nevis Államszövetség részéről

               EGYÜTTES NYILATKOZAT IZLANDRÓL, NORVÉGIÁRÓL, SVÁJCRÓL ÉS LIECHTENSTEINRŐL

               Kívánatos, hogy egyrészről Norvégia, Izland, Svájc és Liechtenstein, másrészről Saint Kitts és Nevis hatóságai a jelen megállapodásban foglalt feltételeknek megfelelően haladéktalanul módosítsák a rövid távú tartózkodásra vonatkozó vízumok alóli mentességről szóló, hatályos kétoldalú megállapodásokat.

               Együttes nyilatkozat a bármely 180 napos időszakban legfeljebb 90 nap értelmezéséről

               A Szerződő Felek egyetértenek abban, hogy a megállapodás 4. cikkében rögzített, bármely 180 napos időszakban legfeljebb 90 napos időtartam folyamatos tartózkodást vagy több egymást követő látogatást jelent, amelyek időtartama bármely 180 napos időszakban összességében nem haladja meg a 90 napot.

               A „bármely” kifejezés folyamatosan aktualizált 180 napos referencia-időszak alkalmazására utal: a tartózkodás minden napján a megelőző 180 napos időszakra visszatekintve ellenőrzik, hogy továbbra is teljesül-e a bármely 180 napos időszakban 90 napra vonatkozó követelmény. Ez többek között azt jelenti, hogy egy megszakítás nélküli 90 napos távollét legfeljebb 90 napos új tartózkodást tesz lehetővé.

               ________